Den Vest-Sjællandske Avis, 1831-12-27
J Aalborg Stiftsavis læses følgende, interessante Beretning om Fremgangen og den nære Fuldendelse af det for Vendsyssel, ja for hele Danmark, saa vigtige Havneanlæg ved Frederikshavn, der er et nyt Beviis paa vor ædle Konges varme, utrættelig Jver og Omhu for Landets Tarv. Arbeidet, begyndte i dette Foraar saa tidligt mueligt og med saadan Kraft, at allerede efter føie TidsForløb flere af de Baade, der tilbragte Steen fra Soesiden maatte afskediges, og da snart Mo lerne vare forhøiede efter deres Bestemmelse og saaledes som den lagte Plan udfordrede, paabegyndtes Broehovedernes Fuldførelse og Molernes Dossering, hvilket alt fortsattes med samme beundringsværdige Hurtighed som hele Arbeidets Udførelse. Hvad denne Dossering angaaer, da er samme, man kan vel sige, mesterligen udført, idet Molerne indvendig mod Havnen fra Vandspeilet af udgjøre en fuldkommen jevn Flade med behørig Skraaning indtil Molens Høide og derfra til sammes Brede, hvor et massivt, for Vind og Veir beskyttende Plankeværk er anbragt, udgjør en ligesaa fuldkommen horizontal Flade, begge Flader saa smukke, som det vel har været mueligt at danne af Kampestene i deres naturlige Tilstand og endnu endmere er ovenpaa Molerne for at udfylde de aldeles ubetydelige mellem Stenene værende Aabninger, foregaaet en Paafyldning af lidet Leer og Skiælsand (Sand, hvis Hovedbestanddeel er Coqviller), hvilket har gjort de ofte omtalte Moler jevne, endog for finere Slags Skoetøi, end Søefolk almindeligviis bruge. Langs den mod Havnen vendende Side af det forberørte Plankeværk, der næsten følger Molernes hele Længde, gives saaledes ikke alleneste i ethver Veir den beqvemmeligste og sikkreste Adgang til Skibene i Havnen, der med Bred siden kan, langs den søndre Mole, lægge til et i dette Øiemeed fortræffeligt anbragt Pæle eller Bolværk, men danne tillige den skiønnest Spadseretour, som man vel kan ønske sig. J Molerne stes ingen Træpæle eller slige forgiengelige Sager, hvorimod til Fortøining i Kanten af disse, i passende Afstand fra hinanden, er anbragt endeel svære, som smaae Støtter tildannede og afrundede, Kampestene, der saaledes ei gaves af Tidens Tand og i Sandhed synes urokkelige, da de ikke allene staae dybt ned i Molen, men endog ved svære, imellem Steenene anbragte Jernbaand, ere forbundne med de Egepæle, hvorpaa Plankeværket er befæstet. En dobbelt Rad Pæle, tilbørligen nedrammede i Grunden, forhindrer, langs Molernes indvendige Sider, Stenene fra at forskyde sig eller falde ind i Havnen; ligesaa ere Enderne af Molerne til Havnens Jndløb eller de saakaldte Brohoveder beskyttede og saavidt mueligt sikkrede ved et Pæleværk, og ere Pælene her, til Betryggelse mod Orm, som noget nær ere Havnens værste Fiender, beklædte med Patent=Filt. Til denne Beskrivelse af Pæleværket og Molerne, der, som bekjendt, fra Grunden af bestaaer af Kampestene, bør endnu tilføies, at der ved den ene Mole er anbragt Kiølhalingspæle og Lei ig hed givet til Kiølhaling for svære Skibe, og at et andet Sted 3 Due d'Alper til Fortøining ere anbragte med en Bekostning af ikke mindre end 12 til 1400 Rbd, eftersom de ere beslaaede med Kaabberplader. Ogsaa de nødvendige Opgangsteder, paa Molerne ere hensigtsmæssige, solide og smukt anbragte, tilligemed Bænke for Vandrere, eller de trætte Arbeidere. Jngen af Molerne, der omgive den her beskrevne saakaldte store Havn - en mindre Havn har allerede i en Række af Aar fundet Sted er indrettet til Kiørsel, men blot bestemt til Værn mod Søen. Hvad Dybden betræffer, da er samme forskiellig, eftersom Grunden stiger fra Jndløbet mod Landet, men at Dybden ikke en ubetydelig erfares af, at man i denne Tid har seet en skarpbygget engelsk Brig paa 100 Commercelæster, indehavende 2 a 3000 Tdr. Hørfrøe, flyde uden Hindring i Havnen, og hvad Størrelsen angaaer, antages den at kunne rumme 3 a 400 større og mindre Fartøier. Hovedarbeidet maae formeentlig nu være at ansee som tilendebragt, men en betydelig Opmuddring siges til næste Sommer at skulle skee, og flere andre Forbedringer og Foranstaltninger at skulle træffes. Hvad der foruden den Hurtighed, hvormed Arbeidet er forenet, har tiltrukken sig almindelig Opmærksomhed, er den Præcision, Sindighed og Rolighed, hvormed Alter dreven; ingen Omgiøren har fundet Sted, og blandt den forskiellige Mængde af Arbeidere, har til enhver Tid hersket den bedste Orden. Af Værket vil rigeligen forrente sig, tør man saameget sikkrere formode, som Havnen næsten dagligen mere og mere bliver søgt og bekiendt, og man oftere seer den herlige Skue af en Mængde forskiellige indkommende Fartøier, og sikkert vil Velsignelse, baade nu og i fierne Fremtidsdage, varde nedbedt over den store Stifter af Frederikshavns Havneanlæg og skiønsom Tak erkiendes de Dannemænd, der saa troligen have udført de dem med Hensyn til Anlægget paaliggende Pligter.